# 

Oppilashuoltosuunnitelma

Pulkonkosken koulu

2021-2022

SISÄLLYS 2

1. PULKONKOSKEN KOULUN OPPILASHUOLTOSUUNNITELMA 3
   1. Oppilashuollon tavoitteet ja toimintatavat 3
2. OPPILASHUOLLON KÄYTETTÄVISSÄ OLEVAT RESURSSIT

JA KOKONAISTARVE 4

2.1.Oppilashuollon toimijat 5

1. YHTEISÖLLINEN OPPILASHUOLTO JA TOIMINTAVAT 9

3.1.Tarpeiden kartoittaminen

3.2.Suunnitellut kokoontumiset lukuvuonna 2020 - 2021 10

3.3.Iso Oppilashuoltoryhmä 11

3.4.Yhteistyö koulun ulkopuolistenpalvelujen ja yhteistyökumppanien kanssa 11

3.5.Yhteistyö siirtymävaiheissa 12 3.6.Turvallisuuden ja hyvinvoinnin edistäminen 13 3.6.1.Yhteistyö kouluterveydenhuollon laajoissa terveystarkastuksissa

sekä terveystiedon opettamisessa 13

3.6.2.Oppilaan sairauden vaatiman hoidon, erityisruokavalion ja

lääkinnällisen hoidon järjestäminen koulussa 13

3.6.3.Oppilashuollon tuki kurinpitorangaistuksen ja opetuksen

epäämisen yhteydessä 14

3.6.4.Yhteistyö ja käytänteet kouluympäristön terveellisyyden ja

turvallisuuden sekä kouluyhteisön hyvinvoinnin tarkastuksessa 14

3.6.5.Järjestyssäännöt 14

3.6.6.Poissaolojen seuraaminen, niistä ilmoittaminen ja niihin puuttuminen 14 3.6.7.Tapaturmien ehkäiseminen, ensiavun järjestäminen ja

hoitoon ohjaaminen 15

3.6.8 Tupakkatuotteiden, alkoholin ja muiden päihteiden

käytön ehkäiseminen ja käyttöön puuttuminen 16

3.6.9.Koulukuljetusten odotusaikoja ja turvallisuutta koskevat ohjeet 17

3.6.10. Suunnitelma oppilaiden suojaamiseksi väkivallalta, kiusaamiselta

ja häirinnältä 18

3.6.11. Toiminta äkillisissä kriiseissä sekä uhka- ja vaaratilanteissa 18

4. YKSILÖKOHTAISEN OPPILASHUOLLON JÄRJESTÄMINEN 19

5. OPPILASHUOLLON YHTEISTYÖN JÄRJESTÄMNEN OPPILAIDEN

JA HEIDÄN HUOLTAJIENSA KANSSA 22

6. OPPILASHUOLTOSUUNNITELMAN TOTEUTTAMINEN JA SEURAAMINEN 23

# PULKONKOSKEN KOULUN OPPILASHUOLTOSUUNNITELMA

Oppilashuollolla tarkoitetaan oppilaan hyvän oppimisen, hyvän psyykkisen ja fyysisen terveyden sekä sosiaalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä. Oppilashuoltoa toteutetaan ensisijaisesti ennaltaehkäisevänä ja koko kouluyhteisöä tukevana yhteisöllisenä oppilashuoltona. Tämän lisäksi oppilailla on lakisääteinen oikeus yksilökohtaiseen oppilashuoltoon. Monialainen yhteistyö on oppilashuollossa keskeistä. Oppilashuoltotyötä ohjaavat luottamuksellisuus, kunnioittava suhtautuminen oppilaaseen ja huoltajaan sekä heidän osallisuutensa tukeminen. Perusopetuksen oppilashuollosta ja siihen liittyvistä suunnitelmista säädetään oppilas- ja opiskelijahuoltolaissa.

Pulkonkosken koulun oppilashuoltosuunnitelma on esillä koulun Pedanet – sivuilla ja siitä tiedotetaan sekä huoltajia että oppilaita. Koulun henkilöstö tutustuu suunnitelmaan. Suunnitelmaa käsitellään vuosittain yhteistyöpalaverissa, johon kutsutaan mukaan sekä oppilaskunnan että huoltajien edustajia.

## Oppilashuollon tavoitteet ja toimintatavat

Oppilashuollon tavoitteena on luoda terveellinen ja turvallinen oppimis- ja kouluympäristö, jossa pääpaino on ennaltaehkäisevässä toiminnassa. Oppilashuollon tavoitteena on suojata mielenterveyttä, ehkäistä syrjäytymistä sekä edistää koko kouluyhteisön hyvinvointia. Tavoitteena on oppimisen esteiden, oppimisvaikeuksien sekä koulunkäyntiin liittyvien muiden ongelmien ehkäiseminen, tunnistaminen ja poistaminen mahdollisimman varhain. Perusopetuksen oppilashuolto jatkaa luontevasti esiopetuksen oppilashuoltoa.

Pulkonkosken koulussa oppilashuollolla pyritään edistämään välittämisen, huolenpidon ja myönteisen vuorovaikutuksen toimintakulttuuria. Tavoitteena on mahdollistaa kaikille tasavertainen kasvaminen ja oppiminen. Oppilashuollon avulla huolehditaan, että opetuksessa käytettävät toimintatavat ja käytännöt tukevat lapsen oppimista, kasvamista ja hyvinvointia. Oppilashuoltotyöhön osallistuu koko koulun henkilökunta turvallisina aikuisina.

Oppilashuoltotyön ohjaavia periaatteita ovat:

* oppilashuoltotyön toteuttaminen on kaikkien koulun aikuisten vastuulla
* oppilashuoltotyö on pääasiassa ennaltaehkäisevää toimintaa
* oppilashuoltotyö vahvistaa koulun toimintakulttuuria opetustyön ja koulun arvojen mukaisesti
* oppilashuoltotyö vahvistaa oppilaan sekä huoltajan osallisuutta
* oppilashuoltotyö tukee myönteistä välittämisen ilmapiiriä
* oppilashuoltotyöllä edistetään varhaista tukea ja puheeksi ottamista sekä tarkoituksenmukaista puuttumista.
* oppilashuoltotyöllä kehitetään moniammatillisia toimintatapoja ja ratkaisumalleja.
* oppilashuoltotyö on kaikkia osapuolia kunnioittavaa työskentelyä.

Oppilashuoltoon sisältyvät opetuksen järjestäjän hyväksymän opetussuunnitelman mukainen oppilashuolto sekä oppilashuollon palvelut. Jäljempänä on selvitetty, miten koulussamme on järjestetty oppilashuollon yhteisöllinen, moni ammatillinen ja yksilökohtainen oppilashuoltotyö.

1. **OPPILASHUOLLON KÄYTETTÄVISSÄ OLEVAT RESURSSIT JA KOKONAISTARVE**

Lukuvuonna 2021 - 2022 käytössämme on oppilashuollon resurssia seuraavasti:

* oppilashuoltotyön kokouksille varataan aikaa tarpeen mukaan pääasiassa oppituntien ulkopuolella
* koulukuraattori ja koulupsykologi huolehtivat koulumme oppilashuoltotyöstä tarpeen mukaan
* kouluterveydenhoitaja työskentelee koululla yhden päivän kuukaudessa (kk 1. maanantai)
* koululääkäri ottaa vastaan Maaningan terveysasemalla tarpeen mukaan
* laaja-alainen erityisopettaja työskentelee koulullamme maanantaisin yhteensä 5 h/viikko
* rehtori osallistuu oppilashuollon yhteisöllisiin kokouksiin ja tarvittaessa myös yksilöllisiin kokouksiin
* koulun henkilöstöä, vanhempia, oppilaita ja sidosryhmien edustajia osallistuu yksilölliseen oppilashuoltoryhmään tarvittaessa sekä moniammatilliseen ryhmään keskimäärin kaksi kertaa vuodessa

Tällä hetkellä oppilashuollon resurssointi vastaa myös tarvetta.

Oppilashuoltotyössä huomioidaan, että koulu sijaitsee maaseudulla, jossa yleisiä kaupungin tarjoamia lähipalveluja on vähän saatavissa. Oppilashuollon arviossa hyödynnetään laaja-alaisen terveystarkastuksen yleistä koontia. Oppilashuoltotyötä arvioidaan vuosittain. Vanhempainyhdistys, vanhempainillat ja oppimiskeskustelut vahvistavat kodin ja koulun vuoropuhelua ja kasvatuskumppanuutta.

Kouluyhteisössä tapahtuvaa ennaltaehkäisevää oppilashuoltotyötä voivat olla oppilaiden yksilöllinen huomioiminen sekä opetuksen eriyttäminen ja opettajien yhteistyö. Oppilaiden käyttäytymisen ja poissaolojen seuranta sekä varhainen ongelmien tunnistaminen ja niissä tukeminen edistävät oppilaiden hyvinvointia ja oppimista. Oppilaskunta ja kerhotoiminta sekä aamu- ja iltapäivätoiminta pyrkivät osaltaan lisäämään turvallisuutta ja hyvinvointia. Oppilashuollon palvelut kohdennetaan tarpeenmukaisesti yksittäisiin oppilaisiin, koululuokkiin, kouluyhteisöön ja yhteistyöhön sekä oppilashuollon kehittämiseen ja seurantaan. Erityisopettajan resurssia kohdennetaan erityisesti tehostetun ja erityisen tuen oppilaiden oppilashuoltotyöhön.

2**.1. Oppilashuollon toimijat**

**Oppilas**

Oppilas osallistuu opetukseen lukujärjestyksen mukaisesti ja vastaa annetuista tehtävistä ja koulutavaroista, sitoutuen koulun ja luokan sääntöihin. Hän kertoo aikuiselle kokemastaan tai näkemästään kiusaamisesta tai muusta turvallisuutta vaarantavasta epäkohdasta.

Mikäli oppilasta mietityttää jokin (esim. koulunkäyntiin, kaverisuhteisiin tai omaan hyvinvointiin liittyvä) asia, hän voi ottaa asian puheeksi jonkun koulun työntekijän (opettaja, koulunkäynnin ohjaaja) kanssa tai varata ajan huoltajan ohjauksessa jollekin muulle oppilashuoltotyötä tekevälle työntekijälle (kouluterveydenhoitaja, koulupsykologi, sosiaalityöntekijä).

**Huoltajat**

Huoltaja vastaa lapsen kasvatuksesta ja huolenpidosta. Hän huolehtii oppilaan oppivelvollisuuden suorittamisesta. Huoltaja tukee lasta koulunkäynnissä ja pitää säännöllisesti yhteyttä opettajiin oppilaan koulukäyntiin liittyvissä asioissa (esim. poissaolot, terveydentilaan liittyvät asiat).

Huoltajat osallistuvat tapaamisiin, vanhempainiltoihin ja tarvittaessa oppimissuunnitelma- ja HOJKS- palavereihin.

Pääsääntöisesti ja ellei muuta ole sovittu, oppilaan asioissa ollaan yhteydessä siihen huoltajaan (jos yhteishuoltajuus), jonka luona oppilas asuu kouluviikon aikana. Yksinhuoltajatilanteessa ollaan yhteydessä yksinhuoltajaan. Koulu ei voi tarkistaa huoltajuustietoja, vaan koulu luottaa huoltajan tekemään oppilastietoilmoitukseen jossa huoltajatiedot ilmoitetaan. Aina lapset ja nuoret eivät asu biologisten vanhempien luona, vaan myös lastensuojelulaitos, ammatillinen perhekoti tai sijaisperhe voi olla oppilaan koti. Tällöin koulun ja lastensuojeluyksikön tai sijaisvanhempien välisen yhteistyön lähtökohtana on normaali kodin ja koulun välinen yhteistyö.

**Luokanopettaja**

Luokanopettaja on lapsen lähin aikuinen koulussa. Hän pitää säännöllisesti yhteyttä koteihin, pitäen kodin ajan tasalla kouluasioista (opintojen sujuminen, tiedottaminen, vanhempainillat). Luokanopettaja huolehtii luokkansa hyvinvoinnista ja vastaa poissaolojen seurannasta sekä oppilashuollollisista asioista. Hän ottaa huolen puheeksi oppilaan ja hänen huoltajiensa kanssa heti huolen aiheen tullessa esiin ja hän tiedottaa luokan tai yksittäisen oppilaan asioista tarvittaessa eteenpäin esimerkiksi erityisopettajalle, rehtorille tai yksilökohtaiselle oppilashuoltoryhmälle.

Luokanopettaja osallistuu lisäksi opetuksen eriyttämisen ja tarvittavien tukitoimien suunnitteluun yhdessä erityisopettajan, perheen ja mahdollisten asiantuntijatahojen kanssa. Lisäksi hän reagoi myös muun kouluyhteisön turvallisuuteen liittyviin epäkohtiin (esim. koulukiusaaminen). Luokanopettaja myös kehittää omalta osaltaan oppilashuoltoa koulun arvojen ja toimintamallien mukaiseisti.

**Koulunkäynnin ohjaaja ja henkilökohtainen ohjaaja**

Koulunkäynnin ohjaajan työn tavoitteena on oppijan avustaminen ja tukeminen oppimisprosessin eri vaiheissa siten, että oppijan omatoimisuus ja itsenäisyys korostuvat. Koulunkäynnin ohjaaja toimii tarvittaessa opettajan työparina opetuksen eriyttämisessä. Koulunkäynnin ohjaaja voi ottaa huolen puheeksi luokanopettaja kanssa ja tarpeen mukaan osallistua oppilaspalavereihin tai yksilökohtaisiin oppilashuoltoryhmiin, kun käsitellään avustettavaa oppilasta.

Henkilökohtainen ohjaaja toimii yhden oppilaan ohjaajana erillisen päätöksen mukaisesti. Päätöksen henkilökohtaisesta ohjaajasta tekee perusopetuspäällikkö huoltajan hakemuksen mukaisesti.

**Erityisopettaja**

Erityisopettaja tukee oppilaan opiskelua ja koulunkäyntiä, kun oppilaalla on oppimisvaikeuksia, keskittymisvaikeuksia tai muita koulunkäyntiin liittyviä ongelmia. Hän myös pyrkii ennaltaehkäisemään oppilaan opintoihin liittyvien ongelmien syntymistä. Erityisopetusta voidaan antaa yksilö- ja pienryhmäopetuksena sekä samanaikaisopetuksena. Erityisopettaja toimii yhteistyössä muiden opettajien, koulunkäynnin ohjaajien sekä oppilaiden vanhempien kanssa.

Erityisopettaja ohjaa oppilaan opiskelua, kartoittaa oppilaan taitoja ja valmiuksia (testit yms.), arvioi opiskelutaitojen kehittymistä, antaa tukiopetusta ja kehittää oppilaan taitoja ja valmiuksia oppimaan oppimisessa. Erityisopettaja on mukana nivelvaiheyhteistyössä etenkin koulun alkaessa ja seitsemännelle luokalle siirryttäessä. Hän myös konsultoi muita opettajia ja on mukana oppimissuunnitelmien laadinnassa tarvittaessa ja vastaa henkilökohtaisista opetuksen järjestämistä koskevista suunnitelmista (HOJKS).

**Rehtori**

Oppilashuoltotyön johtamisesta vastaa koulun rehtori. Rehtori huolehtii oppilashuoltotyön seurannasta ja arvioinnista yhdessä yhteisöllisen oppilashuoltoryhmän kanssa. Rehtorilla koordinoi toimintoja ja vastaa resursseita. Hän vaikuttaa siihen, että yhteisölliset oppilashuoltoryhmänkokoukset pidetään ja kokouksista laaditaan asialliset kirjaukset. Rehtori tukee henkilöstöä heidän ohjaustyössään. Oppilashuoltoryhmän avulla rehtori saa tietoa koulumme oppilaiden hyvinvoinnista sekä esimerkiksi poissaoloista, mielenterveyteen liittyvistä asioista ja kiusaamisesta.

Äkillisissä kriisi-, onnettomuus- ja kuolemantapauksissa rehtori huolehtii oppilashuollollisten toimenpiteiden välittömästä käynnistämisestä yhdessä koulun turvallisuusvastaavan kanssa (esim. kriisiryhmän koollekutsujana). Rehtori vastaa koulukohtaisesta kodin ja koulun yhteistyöstä, koulun käyntiin liittyvistä tiedotusasioista yhdessä apulaisrehtorin kanssa sekä koulun kurinpidollisista asioista.

**Koulukuraattori**

Koulukuraattorin puoleen voi kääntyä, kun on huoli lapsen hyvinvoinnista tai hänen elämässään tapahtuu suuria muutoksia. Kuraattorin tehtäviä ovat lapsen koulukäynnin tukeminen, ongelmien ennaltaehkäisy ja niihin puuttuminen. Kuraattori osallistuu lapsen elämäntilanteen ja tuen tarpeen selvittämiseen ja tarvittaessa ohjaa lapsen muiden oppilashuollollisten palvelujen piiriin (terveydenhoitaja, psykologi). Kuraattorin tehtäviin kuuluu lisäksi tukikeskustelut oppilaiden sekä huoltajien kanssa.

Koulukuraattori tekee asiakastyötä oppilas-, huoltaja-, ryhmä- ja luokkatasolla. Hän toimii yhteistyössä oppilaan, huoltajien, opettajien ja muiden oppilashuollon toimijoiden kanssa. Kuraattori toimii yhteisöllisen oppilashuoltoryhmän jäsenenä sekä tarvittaessa osallistuu oppilaspalavereihin. Kuraattorille oppilas voi ohjautua oman, huoltajan, opetushenkilöstön yhteydenoton kautta tai yksilökohtaisen oppilashuoltoryhmän kautta.

**Kouluterveydenhoitaja**

Kouluterveydenhoitaja on terveydenhoidon asiantuntija. Terveydenhoitaja tapaa oppilaat ikäkausitarkastusten yhteydessä ja on muutoinkin oppilaiden tukena tehden näin ennaltaehkäisevää oppilashuoltotyötä. Terveydenhoitaja osallistuu oppilaiden hyvinvoinnin ja terveyden seuraamiseen, arviointiin ja edistämiseen. Hän myös ohjaa oppilaan tarvittaessa koululääkärille tai erikoissairaanhoitoon. Kouluterveydenhoitaja osallistuu oppimisen, tunne-elämän ja käyttäytymisen ongelmien tunnistamiseen ja selvittämiseen yhteistyössä muun oppilashuoltohenkilöstön ja opetushenkilöstön kanssa. Terveydenhoitaja toimii yhteisöllisen oppilashuoltoryhmän jäsenenä.

**Psykologi**

Koulupsykologi on mukana yhteisöllisessä oppilashuoltoryhmässä sekä tarvittaessa yksilökohtaisissa oppilashuoltoryhmissä yksittäisen oppilaan asioissa. Psykologi tekee tarvittaessa oppimisvaikeuksien arviointiin liittyviä tutkimuksia (kykytason arviointiin painottuen). Psykologi osallistuu oppilaan tilanteen arviointiin myös mietittäessä oppilaan psyykkistä hyvinvointia ja tähän tarvittavia tukimuotoja. Tarvittaessa psykologi ohjaa oppilaan perheneuvolaan tai lääkärin lähetteellä esim. lasten ja nuorten mielenterveysyksikköön (LNMY), erikoissairaanhoitoon (lasten- tai nuorisopsykiatria) tai foniatrian puolelle.

Psykologin vastaanotolle voi ohjautua huoltajan yhteydenoton, lääkärin tai terveydenhoitajan ohjaamana tai koulun yhteydenoton kautta. Oppimisvaikeuksien arvioon ohjatessa koulu (luokanopettaja tai erityisopettaja) sopii huoltajien ja oppilaan kanssa tutkimukseen ohjaamisesta ja tekee vapaamuotoisen yhteenvedon psykologille, johon kootaan keskeiset havainnot lapsen vahvuuksista ja vaikeuksista sekä huolenaiheet.

**Sosiaalityö (perhesosiaalityö ja lastensuojelu)**

Jos koulun kautta järjestyvä tuki ei riitä tai lapsen/perheen tilanteesta herää huolta, voidaan konsultoida ja pyytää yhteistyötä perhepalvelujen kanssa. Perhesosiaalityön palvelut ovat pienen huolen tilanteissa tarjottavia ennaltaehkäiseviä ja kevyen tuen palveluita jotka perustuvat vapaaehtoisuuteen. Tavoitteena on sosiaalihuoltolain mukaan edistää hyvinvointia ja vähentää eriarvoisuutta. Työmuotoina voivat olla esimerkiksi perhetyö, sosiaaliohjaus tai tukiperhetoiminta.

Lastensuojelu tarjoaa vahvempaa tukea huolen ollessa suuri. Lastensuojelun tarkoitus on turvata lapselle oikeus vakaaseen ja turvalliseen kasvuympäristöön, tasapainoiseen kehitykseen ja erityiseen suojeluun.

## YHTEISÖLLINEN OPPILASHUOLTO JA SEN TOIMINTATAVAT

Oppilashuoltoa koordinoidaan yhteisöllisissä oppilashuoltoryhmissä rehtorin ja laaja-alaisen erityisopettajan kanssa yhteistyössä. Yhteisöllinen oppilashuolto järjestetään Pulkonkosken koululla seuraavasti:

### Tarpeiden kartoittaminen

Lukuvuonna 2021 - 2022 koulumme ys -aika on tiistaisin klo 13.50 - 15. Tuolloin kaikki opettajat voivat tuoda esille ajatuksiaan ja huoliaan oppilashuoltotyöhön liittyen ja yhdessä mietitään sopivinta toimintamallia asioiden eteenpäin viemiseksi.

Yhteisölliseen oppilashuoltotyöryhmään osallistuvat lukuvuonna 2021 - 2022 rehtori, laaja-alainen erityisopettaja, vararehtori, kouluterveydenhoitaja, koulupsykologi, koulukuraattori sekä tarvittaessa kolmas luokanopettaja sekä koulunkäynninohjaajien edustaja. Koulupsykologin viran ollessa vielä täyttämättä koulupsykologi ei osallistu yhteisöllisen oppilashuollon kokouksiin. Asiantuntijat tuovat esille toiveita ja tarpeita oppilashuollon resurssoimiseksi. Yhteisöllisen oppilashuollon palaverit pidetään tiistaisin kolme kertaa vuodessa.

# Suunnitellut kokoontumiset lukuvuonna 2021 - 2022

|  |  |  |
| --- | --- | --- |
| Päivä |  | asiat |
| ma 10.11.2022 klo 14 | Iso |  |
| ma 17.1.2022  klo 14 | suunnittelu; eo ja rehtori | tuen tasot |
|  |  |  |
| ti 26.1.2022 klo 14- | Iso | oppilashuoltosuunnitelma, suunnitelma oppilaiden suojaamiseksi väkivallalta jne. |
|  | rehtori ja eo | kevään tukitilanne |
|  |  |  |
|  | rehtori ja eo | uudet esikoululaiset |
|  |  |  |
| ma 2.5.2022  klo 14 | Iso | yhteenvetoa lukuvuodesta ja ideoita ensi vuoden kehitystyöhön |
|  |  |  |
| \*) | luokanopettajat ja erityisopettaja ja rehtori | luokan sosiaalinen tilanne |
|  |  |  |
|  |  |  |
|  |  |  |
|  |  |  |

\*) Ryhmässä käsitellään oppimisen ja käyttäytymisen tukeen liittyvät **luokkakohtaiset** asiat sekä seurataan, arvioidaan ja kehitetään yhteistyössä oppilasryhmän hyvinvointia koulun arvojen ja toiminta-ajatuksen suunnassa. Jokainen luokanopettaja pohtii etukäteen:

Millaista tukea toivoisin itselleni?

Opettaja tekee luokassaan sosiogrammin ennen palaveria. Tarkoituksena on sen avulla kiinnittää huomiota luokan ystävyyssuhteisiin ja pohtia apua kaverisuhteisiin.

Keskustelu tuen toiveista käydään koulun toiminta-ajatusten pohjalta. Lukuvuonna 2020 – 2021 keskustelun teemoina voivat olla:

1. **Luokan yleisen hyvinvoinnin arviointi, ilmapiirin pohdintaa**
2. **Oppimisen tuen tilanne, tuen kirjauksien tilanne**
3. **Käyttäytymisen tuen tilanne, käyttäytymisodotuksien opettaminen luokassa**
4. **Oppilaan kohtaaminen erityisesti haastavissa tilanteissa**
5. **Yhteistyö vanhempien kanssa**
6. **Muuta ajankohtaista**

Luokkakohtainen palaveri erityisopettajan ja rehtorin kanssa on paikka kiireettömälle ja kannustavalle sekä kunnioittavalle keskustelulle luokan oppimiseen ja toimintaan liittyen.

Oppilashuoltoryhmän kokouksista kirjataan kokouksen osallistujat, käsitellyt aiheet ja sovitut toimenpiteet, suunnitelmat ja niiden seuranta. Yksilökohtaisille **oppilashuollollisille** asioille järjestetään aina erikseen moni ammatillinen ryhmä yhteistyössä oppilaan huoltajan kanssa.

Oppimisen tukeen liittyviä pedagogisia asioita käsiteltäessä ryhmään osallistuvat vain ne henkilöt, jotka osallistuvat käytännössä oppilaan tukemiseen sekä vähintään yksi oppilashuollon työntekijä esimerkiksi koulupsykologi.

### Iso oppilashuoltoryhmä = Iso OHr

Oppilashuoltoryhmä kutsuu suunnitelman mukaisesti kokoukseen vanhempainyhdistyksen ja oppilaskunnan edustajat sekä tarvittaessa muita asiantuntijoita käsiteltävän teeman mukaan. IsoOhr kehittää ja koordinoi koko kouluyhteisön hyvinvointiin, terveyteen ja turvallisuuteen liittyviä asioita.

IsoOhr on paikka yhteistyölle lasten ja nuorten hyvinvointia edustavien tahojen kanssa. Oppilashuoltoryhmän kokouksista kirjataan kokouksen osallistujat, käsitellyt aiheet ja sovitut toimenpiteet, suunnitelmat ja niiden seuranta. Oppilashuoltoryhmien kokoontumisesta ja toimintatavoista tiedotetaan koulun nettisivujen kautta sekä henkilökunnan tapaamisissa. Muistiot kootaan O365 ympäristöön.

### Yhteistyö koulun ulkopuolisten palvelujen ja yhteistyökumppaneiden kanssa

**Pelastustoimi**

Tarpeen mukaisesti oppilashuollon toimijat konsultoivat pelastustoimen toimijoita. Palokunnan edustaja vierailee lukuvuoden aikana kolmasluokkalaisten luona. Poliisin Ankkuri – ryhmää voidaan konsultoida tarvittaessa esim. varastelun yhteydessä.

**Seurakunta**

Kallaveden seurakunnan yhteyshenkilönä koululta toimii Raija Jokela. Yhteistyön päätavoitteena on järjestää koululla aamunavauksia sekä kirkkovuoden tapahtumiin liittyviä kirkkotilaisuuksia (ev.lut. sekä ort.). Koulumme vieraillee Maaningalla kirkossa lukukauden päätösjumalanpalveluksissa. Ortodoksinen seurakunta järjestää koulullamme virpomavitsojen siunaustilaisuuden.

**Pohjois-Savon liikunta ja Kuopion koululiikunta**

Koulu osallistuu Liikkuva koulu- hankkeeseen, jonka puitteissa tehdään yhteistyötä. Liikkuva koulu- hanke tukee terveyttä ja hyvinvointia.

**Pulkonkosken koulun vanhempainyhdistys Pulkon Mammat ja Papat ry.**

Vanhempainyhdistyksen tavoitteena on edistää vanhempien ja koulun välistä yhteistoimintaa sekä tukea koteja ja koulua niiden pyrkimyksessä luoda lapsille hyvä oppimis- ja kasvuympäristö. Vanhempainyhdistys tukee turvallisuutta ja hyvinvointia edistämällä lasten tasapainoista ja monipuolista kehitystä mm. järjestämällä koululle erilaisia tapahtumia tai mahdollistamalla oppilaiden osallistumisen erilaisiin tilaisuuksiin esim. tarjoamalla kyytejä. Koulun edustajana vanhempainyhdistyksen kokouksissa on vararehtori Pasi Seppänen.

**Metsästysseurat**

Koulu käyttää Pulkon Erän laavua luontoretkien tukikohtana. Myös muut metsästysseurat ovat toimineen koulun kanssa yhteistyössä.

**4H – yhdistys**

Maaningan 4 H yhdistys on tänä lukuvuonna pitänyt koulullamme teatterikerhoa.

### Yhteistyö siirtymävaiheissa

**Esi-ja alkuopetuksen yhteistyösuunnitelma**

Esi- ja alkuopetuksen opettajat tekevät lukuvuoden alussa yhteistyösuunnitelman. Yhteistyösuunnitelma löytyy koulumme nettisivuilta. Tulevien ekaluokkalaisten tutustumispäivä järjestetään toukokuussa, jolloin myös huoltajille kerrotaan tulevan kouluvuoden asioista.

Koulullamme toimii Maaningan päiväkodin esiopetusryhmä, jonka kanssa tehdään tiivistä yhteistyötä. Yhteisiä oppitunteja järjestetään kahtena päivänä viikossa.

**Yhteistyö luokilla 3 - 6**

Ennen kolmannelle luokalle siirtymistä oppilaille ja heidän huoltajilleen annetaan tietoa mahdollisista kielivalinnoista, lähinnä koskien A1 –kielen opetusta. Mahdollinen A2 –kielen valinta tehdään kolmannella luokalla (vapaaehtoinen lisäkieli). Neljäsluokkalaisille ja heidän huoltajilleen tiedotetaan 5.-6. luokkien valinnaisaineista.

**Nivelvaiheyhteistyö yläkouluun siirryttäessä**

Pulkonkosken koulusta siirrytään yleensä Maaninkajärven yläkouluun. Keväällä yläkoulun opinto-ohjaaja ja erityisopettaja vierailevat 6. luokassa ja keväällä oppilaat osallistuvat vierailupäivään tulevassa koulussa. Samalla pidetään tiedonsiirtopalaveri, johon osallistuvat yläkoulun edellä mainitut opettajat ja kuudennen luokan opettaja. Painotusopetuksen mahdollisuuksista tiedotetaan huoltajia tiedotteiden avulla.

## Turvallisuuden ja hyvinvoinnin edistäminen

### Yhteistyö kouluterveydenhuollon laajoissa terveystarkastuksissa sekä terveystiedon opettamisessa

Kouluterveydenhuolto järjestää laaja-alaisen terveystarkastuksen oppilaille ensimmäisellä ja viidennellä luokalla. Terveystarkistusta varten 1. luokkien sekä 4. luokkien opettajat täyttävät Oppilaan selviytyminen ja hyvinvointi koulussa – lomakkeen. Lomakkeen tiedonsiirtoon tarvitaan oppilaan vanhempien kirjallinen lupa. Jos laaja-alaisissa terveystarkastuksessa herää huoli oppilaan koulunkäyntiin tai hyvinvointiin liittyen, kouluterveydenhoitaja tai – lääkäri käynnistää yksilökohtaisen oppilashuoltoryhmän koolle kutsumisen.

Kouluterveydenhuollon henkilöstö osallistuu koulun opetussuunnitelman valmisteluun. Terveystiedon opettaminen järjestetään sovitusti yhteistyössä opettajien kanssa. Kouluterveydenhoitaja voi oppituntivierailujen tai yhteisten tilaisuuksien puitteissa opettaa terveyden ja hyvinvoinnin asioita oppilaille. Kouluterveydenhoitaja on oppilaiden ja koko kouluyhteisön terveyden edistämisen asiantuntija, tukija, huolien havaitsija sekä jatkotutkimuksiin ja – hoitoon ohjaaja. Koululääkäri on kouluterveydenhuollon lääketieteellinen asiantuntija.

Koulukuraattori voi pitää tunne-, vuorovaikutus- ja kaveritaitoihin liittyviä tuokioita eri luokissa.

### Oppilaan sairauden vaatiman hoidon, erityisruokavalion ja lääkityksen järjestäminen koulussa

Tarvittaessa koululle kootaan pitkäaikaissairauksien hoitokansio, jossa on kuvat oppilaista ja tiedot kouluajan hoitotarpeista. Kansion päivittämisestä huolehtii laaja-alainen erityisopettaja. Koulussamme noudatetaan Kuopion kaupungin perusopetuksen ohjetta oppilaiden sairaudenhoidosta.

### Oppilashuollon tuki kurinpitorangaistuksen tai opetuksen epäämisen yhteydessä

Oppilashuollon tuki kurinpitorangaistuksen tai opetuksen epäämisen yhteydessä on aina luonteeltaan yksilökohtaista oppilashuoltoa, josta luvussa 4 kerrotaan.

### Yhteistyö ja käytänteet kouluympäristön terveellisyyden ja turvallisuuden sekä kouluyhteisön hyvinvoinnin tarkastuksessa

Piha-alueen turvallisuuden varmistamiseksi palveluntuottaja järjestää leikkivälineiden tarkastuksen vuosittain. Turvallisuushavaintoja havaitessaan jokainen koulun aikuinen on velvollinen tekemään niistä ilmoituksen rehtorille sekä akuuteissa tilanteissa rehtorin poissa ollessa Servicalle tai Mestarille tai tilakeskukselle.

Kouluympäristön terveellisyys ja turvallisuus sekä kouluyhteisön hyvinvointi tarkastetaan joka kolmas vuosi oppilaiden ja henkilöstön terveyden edistämiseksi. Tarkastus tehdään yhteistyössä koulun ja sen oppilaiden, kouluterveydenhuollon, terveystarkastajan, henkilöstön työterveyshuollon, työsuojeluhenkilöstön ja tarvittaessa muiden asiantuntijoiden kanssa (Kansanterveyslaki 380/2009, 12§)

Työhyvinvointiparina toimivat Pasi Seppänen ja Jaana Jääskeläinen..

### Järjestyssäännöt

Koulun järjestyssäännöt löytyvät koulumme Pedanet – sivuilta.

### Poissaolojen seuraaminen, niistä ilmoittaminen ja niihin puuttuminen

Kuopin kaupungin koulutoimessa on yhteiset ohjeet poissaolojen seurantaan ja puuttumiseen. Ohjeet löytyvät koulumme Pedanet – sivuilta.

Perusopetuksen oppilaan ollessa poissa koulusta oppilaan huoltaja on velvollinen ilmoittamaan poissaolon ja sen syyn sekä arvioidun keston mahdollisimman pian. Huoltaja tekee ilmoituksen oppilaan luokanopettajalle. Jos huoltaja ei ilmoita poissaolosta kello 10 mennessä, oppilaan oma luokanopettaja ottaa yhteyttä kotiin. Luokanopettaja huolehtii, että jokaisesta poissaolosta saadaan luotettava selvitys. Poissaolot selvitetään ja tilastoidaan tuntimääräisinä ja eri syiden perusteella jaoteltuna.

Lomamatkoja varten anotaan lupa etukäteen. Luvan enintään kolmen päivän poissaoloon myöntää luokanopettaja, muutoin rehtori. Lomaa anottaessa tulee sopia opettajan/opettajien kanssa koulutehtävien hoitamisesta poissaolon aikana. Lomamatka ei yleensä oikeuta tukiopetukseen.

Jos oppilaalla on kertynyt poissaoloja 100 tuntia lukuvuoden aikana, on syytä käydä keskustelu oppilaan/huoltajan kanssa poissaolojen määrästä ja sen vaikutuksesta koulunkäyntiin (tarjotaan yksilökohtaista oppilashuoltoa). Mikäli poissaolojen syy on selkeä (yksi sairaus ja sen hoito, valmennusleirit yms), luokanopettaja tekee lyhyen kirjallisen selvityksen asiasta. Mikäli poissaoloihin ei saada mitään selkeää selvitystä tai syytä, tulee harkittavaksi lasten suojeluilmoituksen teko Kuopion kaupungin poissaoloseurannan mukaisesti.

Ensimmäinen yhteydenotto (soitto) koteihin tulee tehdä jo selvästi aikaisemmin esim. 70 poissaolotunnin jälkeen, ellei poissaolojen syy ole selvä.

Jos oppilas sairastuu koulussa, hänen on viipymättä käännyttävä opettajan puoleen saadakseen luvan koulusta poistumiseen.

### Tapaturmien ehkäiseminen sekä ensiavun järjestäminen ja hoitoon ohjaus

Tapaturmien ehkäisemiseksi koulun henkilöstö tekee jatkuvasti yhteistyötä ja kehittää turvallisuuteen liittyviä toimintamalleja. Mestar vastaa piha-alueiden kunnossapidosta, Servica sisätiloista ja suuremmista toimenpiteistä vastaa kaupungin tilakeskus.

Tapaturmien sattuessa lähin ensiapu on koulunkäynninohjaaja Marjaana Raatikainen tai luokanopettaja, joka järjestää ensiavun lisäksi hoitoon ohjauksen yhteistyössä muun koulun henkilökunnan kanssa.

Kuopion kaupungin tiedote koulutapaturmien korvaamiskäytännöistä löytyy koulumme Pedanet – sivuilta.

* + 1. **Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen**

Koulussa edistetään mielenterveyttä ja hyvinvointia opettamalla sosiaalisia taitoja sekä tunnetaitoja, siten pyritään ehkäisemään myös päihteiden käytön kokeiluja. Lasten ja nuorten päihteidenkäytön ehkäisy on ennen kaikkea asennekasvatusta, jonka tavoitteena on jokaisen terve itsetunto. Koulussa pyritään näiden toimien lisäksi lisäämään oppilaiden yhteenkuuluvuuden tunnetta ja turvallisuuden tunnetta yhteisten toimintojen sekä myönteisen kasvatusotteen myötä. Oppilaiden osallisuuden lisääminen antaa mielekkyyden kokemusta ja lisää elämänhallintataitoja.

Tupakkalain 11 §:n mukaan tupakkatuotteiden hallussapito on kielletty alle 18-vuotiailta. Myös kaikkien alkoholijuomien hallussapito on kielletty alle 18-vuotiailta. Huumausaineiden hallussapito on kielletty kaiken ikäisiltä.

Nuuska on nykyisin yleinen päihde. Jos oppilaalta tavataan nuuskaa, pyydetään sylkemään se pois ja ilmoitetaan asiasta kotiin sekä tarvittaessa poliisille ja sosiaalitoimeen. Takavarikoitua, käyttämätöntä nuuskaa ei voida luovuttaa edes huoltajalle, koska nuuskan vähittäismyynti (ja jakelu) on suomessa kielletty. Nuuska toimitetaan hävitettäväksi poliisille, ellei poliisi anna lupaa nuuskan hävittämiseen koululla.

Jokaisen koulun aikuisen tehtävänä on puuttua välittömästi havaittuun päihteiden käyttöön.

**Kuopion koulujen toimintamallit ongelmatilanteissa:**

Oppilas on tavattu tupakoimasta: Asia saatetaan luokanopettajan tietoon, joka keskustelee oppilaan kanssa ja on yhteydessä huoltajaan. Kurinpidolliset toimenpiteet tehdään järjestyssääntöjen mukaisesti. Ilmoitus rehtorille.

Tieto oppilaan päihdekokeilusta /-ongelmasta: Asia saatetaan luokanopettajan tietoon, joka keskustelee oppilaan kanssa ja on yhteydessä huoltajaan. Jatkotoimenpiteet toteutetaan oppilashuoltotyön yksilöllisten toimintaohjeiden mukaisesti. Ilmoitus rehtorille.

Oppilas päihtyneenä koulussa: Jos oppilas tavataan koulussa päihteiden alaisena, havainnon tehnyt aikuinen ottaa työparikseen toisen aikuisen (esim. luokanopettajan, rehtorin). Ilmoitus rehtorille ja oppilaan huoltaja kutsutaan koululle selvittämään tilannetta, jonka jälkeen heidät ohjataan terveyskeskuksen lääkärille.

### Koulukuljetusten odotusaikoja ja turvallisuutta koskevat ohjeet

Koulukuljetuksessa tulevat oppilaat tuodaan lukujärjestyksen tai aamuhoidon tarpeen mukaan koululle. Koulunkäynninohjaajat valvovat koulun alkua odottavia kuljetusoppilaita.

Kotiinkuljetukset lähtevät koulun etupihalta oppilaiden koulupäivän päätyttyä. Välituntivalvontavuorossa oleva opettaja huolehtii oppilaat koulukyytiin tai jos koulu päättyy kaikilta, oma luokanopettaja vastaa oppilaiden kyytiin menemisestä.

Rehtori vastaa koulun kuljetusjärjestelyistä. Hän

* ilmoittaa kuljetusyrityksille koulun kyytitarpeet alustavasti jo keväällä/kesällä.
* ilmoittaa kyytimuutoksista sekä toimii yhteyshenkilönä koulun ja kuljetusyritysten välillä.
* huolehtii oppilaiden väliaikaiset kyytitarpeet (esim. loukkaantumistapauksissa).
* vastaa kyytilistojen laatimisesta ja toimittaa listat kaupungin kuljetusvastaavalle.

Opettaja ja muu henkilökunta ilmoittavat oppilaansa kyytimuutoksista kuljetusvastaavalle. Vanhemmat ilmoittavat poissaolot/kyytimuutokset suoraan lapsensa kuljettajalle ja luokanopettajalle. Kyytilista oppilaista sekä lukujärjestykset ovat nähtävillä Pedanetissä.

**Koulukyyditysohjeita:**  
Jos perusopetusta saavan, lähikoulua käyvän oppilaan yhdensuuntainen koulumatka on viittä kilometriä pidempi, oppilaalla on oikeus maksuttomaan koulukuljetukseen. Alkuopetuksen oppilailla kuljetusraja on Kuopion kaupungissa 3 km. Oppilaalle on myös järjestettävä maksuton koulukyyti, jos koulumatka on oppilaalle liian vaikea, rasittava tai vaarallinen oppilaan ikä huomioon ottaen.

Varsinaisella koulumatkalla tarkoitetaan oppilaan päivittäistä matkaa kodista kouluun ja takaisin, suorinta tietä. Päivittäinen koulumatka odotuksineen saa kestää alle 13-vuotiaalla enintään kaksi ja puoli tuntia, 13 vuotta täyttäneellä enintään kolme tuntia päivässä.

Lukuvuoden aikana opettajat (ja vanhemmat) opastavat oppilaita asianmukaiseen käyttäytymiseen sekä turvallisuuteen koulumatkojen aikana. Liikenneturvallisuutta käsitellään eri oppiaineiden yhteydessä oppitunneilla, sekä erilaisten teemapäivien yhteydessä.

### Suunnitelma oppilaiden suojaamiseksi väkivallalta,

**kiusaamiselta ja häirinnältä**

Koulullemme on laadittu erillinen suunnitelma oppilaiden suojaamiseksi väkivallalta, kiusaamiselta ja häirinnältä. Suunnitelma löytyy koulumme nettisivuilta. Oppilaiden psyykkistä ja sosiaalista turvallisuutta edistetään koulun yhteisten käyttäytymisodotusten ja toimintaohjeiden opettamisella. Tavoitteena on lisätä oppilaiden kohtaamisessa lämpimän vuorovaikutuksen keinoja.

### 3.6.11. Toiminta äkillisissä kriiseissä sekä uhka- ja vaaratilanteissa

Pelastussuunnitelma on tehty uusien ohjeiden mukaisesti ja kriisikansio päivitetään ajan tasalle.

Pelastusharjoitukset pidetään lakisääteisesti. Syksyllä (syyskuu) toteutetaan poistumisharjoitus ja sisääntuloharjoitus keväällä (huhti-toukokuussa). Harjoituksen kulku käydään läpi koko henkilökunnan kanssa ja tarvittaessa tehdään toimintatapoja koskevat tarkennukset.

Oppilaiden sekä koko kouluyhteisön turvallisuuteen liittyvissä asioissa pyritään aktiiviseen tiedottamiseen ja ennaltaehkäisyyn. Ohjeet ja määräykset laitetaan niitä vaativiin kohteisiin. Henkilökunta on velvollinen noudattamaan niitä.

Koulun pelastautumissuunnitelma ja ohjeet henkilökunnalle sekä kriisisuunnitelma ovat henkilökunnan huoneessa. Henkilökunta tutustuu kansion tietoihin ja kuittaa nimikirjoituksellaan, kun sen on tehnyt.

Tilat kierretään säännöllisesti turvallisuusvastaavien kanssa. Henkilökunnan "turvallisuuskävely" vuosittain auttavat puuttumaan epäkohtiin. Läheltä piti – tilanteet ja vaaranpaikat ilmoitetaan välittömästi koulusihteerille ja rehtorille ja ne kirjataan.

Henkilökuntaa rohkaistaan varmistamaan toimintaohjeet rehtorilta ja turvallisuusvastaavalta, jos on epävarma ohjeistuksesta. Lukuvuoden aikana henkilöstön hätäensiaputaitoihin tullaan kiinnittämään huomiota ja kouluttaudutaan aiheen tiimoilta.

## YKSILÖKOHTAISEN OPPILASHUOLLON JÄRJESTÄMINEN

Oppimisen esteiden ja kasvuun liittyvien ongelmien tunnistaminen mahdollistaa oppilaan tarvitseman varhaisen tuen ja ehkäisee syrjäytymistä. Huolenpito oppilaasta kuuluu kaikille kouluyhteisössä työskenteleville aikuisille sekä oppilashuoltopalveluista vastaaville asiantuntijoille ja sitä toteutetaan yhteistyössä kotien kanssa.

Yksittäisen oppilaiden asioiden käsittely on osa koulun arjessa tapahtuvaa oppilaskohtaista huolenpitoa. Oppilaskohtaiset neuvottelut järjestetään huolen herättyä tarpeenmukaisesti.

Yksilökohtaisessa oppilashuoltoryhmässä käsitellään yksittäistä oppilasta koskevaa oppilashuollollista asiaa. Asian käsittelyyn voivat osallistua vain ne lapsen opetukseen ja oppilashuollon järjestämiseen osallistuvat henkilöt, joiden tehtäviin lapsen asian käsittely välittömästi kuuluu.

Ratkaisu ryhmän kutsumisesta koolle päätetään aina tapauskohtaisesti. Lähtökohtana on lapsen edun ja hyvinvoinnin turvaaminen. Huoltaja ja vastuuhenkilö yhdessä neuvottelevat, keiden on hyvä osallistua tapaamiseen.

Ryhmän kokoaa se henkilö, joka huomaa huolen. Huolen herättyä hän on yhteydessä puhelimitse tai Wilman välityksellä oppilaan huoltajiin. Jos asia vaatii, kutsutaan yksilökohtainen oppilashuoltoryhmän koolle. Huoltajien kanssa sovitaan, ketkä on asian käsittelyn kannalta tarpeen kutsua ryhmään. Oppilas voi esittää toiveita, ketä ryhmään osallistuu. Huoltajilta pyydetään kirjallinen suostumus asioiden käsittelyyn oppilashuoltoryhmässä. Suostumukseen kirjataan kaikki osallistujat. Ryhmä nimeää keskuudestaan vastuuhenkilön, joka kirjoittaa muistion ja huolehtii sen arkistoinnista. Kullekin kokoontumiskerralle valitaan puheenjohtaja ja kirjaaja tapauskohtaisesti.

Tärkeää on, että

* kokoonpanosta sovitaan yhteistyössä huoltajien kanssa
* lapsikohtaisista neuvotteluista laaditaan kirjaamisvelvoitteen mukainen oppilashuoltokertomus.

Lapsikohtaiset neuvottelut kirjataan perusopetuksen oppilashuollon muistioon. Muistioista muodostuu oppilashuoltokertomus. Oppilashuoltokertomus on yhtä oppilasta koskeva kokonaisuus, joka etenee aikajärjestyksessä.

Opettajan ja huoltajan keskinäisistä oppilashuollollisista keskusteluista kirjataan päätökset. Lisäksi kukin ammattihenkilö kirjaa oppilaskohtaiset asiat oman ammattialansa säädösten mukaisesti omiin asiakasrekistereihinsä. Lapsen henkilötietojen käsittelystä vastaa rekisterinpitäjänä opetuksen järjestäjä.

Oppilaskohtaisia asioita käsittelevästä muistiosta on käytävä aina ilmi:

* Asian vireille panija
* Päiväys
* Aihe
* Päätetyt jatkotoimenpiteet ja tarvittaessa niiden perustelut sekä vastuuhenkilöt.
* Asian käsittelyyn osallistuneet
* Mitä tietoja ja kenelle oppilaasta annetaan

Muistion voivat lukea vain ne henkilöt, joille muistiossa on annettu siihen lupa. Oppilashuoltorekisteriin tallennetut tiedot, jotka koskevat yksittäistä oppilasta taikka muuta yksityistä henkilöä, ovat salassa pidettäviä.

Oppilashuoltokertomukset tallennetaan oppilashuoltorekisteriin, jonka vastuuhenkilönä toimii nimetty henkilö; erityisopettaja tai rehtori. Vastuuhenkilö vastaa tarvittaessa tietojen luovuttamisesta. Rekisteriin tallennetut tiedot ovat salassa pidettäviä ja huoltajalla on oikeus saada pyydettäessä kopiot merkinnöistä. Luokanopettaja voi saada oppilashuoltokertomuksesta tietoonsa vain opetuksen kannalta välttämättömät tiedot. Jos ryhmässä on useita oppilaita kerrallaan, on jokaiselta oltava edellä mainitut suostumukset.

Jos sivulliselle annetaan oppilashuoltokertomukseen sisältyviä tietoja, asiakirjaan on lisäksi merkittävä mitä tietoja, kenelle ja millä perusteella tietoja on luovutettu.

**Opetuksen tukitoimet:**

Perusopetuslain tarkoittama yleinen, tehostettu ja erityinen tuki käsitellään koulun moni ammatillisessa ryhmässä, joka tekee esityksen tuen järjestämisestä. Esitystä tehdessään tulee moni ammatillisen ryhmän ottaa huomioon opetuksen kannalta välttämättömät oppilashuollossa esiin tulleet tiedot, jotka vaikuttavat opetusjärjestelyihin. Oppilashuoltokertomuksen ylläpidosta vastaa erikseen nimetty henkilö, yleensä koulun erityisopettaja. Rehtori ei voi suoraan olla oppilashuoltokertomuksen ylläpitäjä.

Perusopetuksen alkuvaiheessa tehtävät seulat ja kartoitukset ovat osa oppilaiden tuen tarpeen tunnistamista. Siirryttäessä esiopetuksesta perusopetukseen psykologi tekevät tarvittaessa kouluvalmiuskartoituksia. Oppimisvaikeustutkimuksia tehdään yleensä opettajan, oppilashuoltoryhmän tai huoltajien aloitteesta, mutta aina yhteistyössä huoltajien kanssa. Tutkimuksia tekee psykologi. Moniammatillinen ryhmä voi saada oppilashuoltokertomuksesta oppilaan opetuksen kannalta välttämättömät tiedot.

Mikäli oppilas opiskelee jossain toisessa koulussa tai sairaalakoulussa, mutta on edelleen Pulkonkosken koulun oppilaana, on luokanopettaja sekä erityisopettaja yhteyshenkilö toiseen kouluun. Samoin toimitaan, jos oppilaalta on evätty kouluopetus ja hänelle on tehty opiskelusuunnitelma opintojensa etenemisestä opetuksen epäämisen ajaksi.

Mikäli oppilaalle tulee useita kurinpitorangaistuksia, hänelle tai hänen huoltajalleen (riippuen oppilaan ikätasosta) tarjotaan mahdollisuutta yksilökohtaiseen oppilashuoltoryhmään, jossa käydään läpi koulunkäynnin tukemista.

Oppilaat saavat kouluruokailussa erityisruokavalion terveydenhoitajan kautta. Sairauksien hoidon yhteydessä, esim. diabetes, oppilaan koulunkäyntiä tuetaan opettajan ja koulunkäynnin ohjaajan yhteistyönä. Koulun henkilökunnan osuus lääkityksessä painottuu pieniin oppilaisiin, vanhemmat oppilaiden osalta oletusarvona on, että he pystyvät huolehtimaan lääkityksestään itse. Myös kouluterveydenhoitaja voi olla lääkehoidossa mukana, riippuen sairauden tai lääkityksen laadusta ja vaativuudesta.

Tarvittaessa tehdään yhteistyötä koulun ulkopuolisten palvelujen ja yhteistyökumppaneiden kanssa yksilökohtaisen oppilashuollon järjestämiseksi.

**Oppilashuollollinen tuki tehostetun ja erityisen tuen aikana**

Yleisen tuen aikana saatu ohjauksen riittävyys ja kohdentuminen arvioidaan osana pedagogista arviota ennen tehostetun tuen aloittamista. Tehostetun tuen alkaessa oppimissuunnitelmaan kirjataan ohjaukselliset tavoitteet ja toimenpiteet tarvittaessa. Ohjauksen tavoitteena on tukea erityisesti oppilaan opiskelu- ja työskentelytaitoja sekä sosiaalisia taitoja. Ohjauksella voidaan myös tukea ja vahvistaa oppilaan itseluottamusta sekä ymmärrystä opiskelun ja/tai käyttäytymisen merkityksestä omalle tulevaisuudelle. Lisäksi voidaan pyrkiä lisäämään opiskelumotivaatiota ja vahvistaa työelämä tuntemusta.

Myös erityisen tuen päätöstä valmisteltaessa arvioidaan oppilaan tehostetun tuen aikana saaman ohjauksen riittävyys ja vaikutus osana pedagogista selvitystä. Samalla arvioidaan oppilaan ohjaukselliset tarpeet jatkossa. Erityisen tuen päätöksen tekemisen jälkeen laaditaan oppilaalle HOJKS (henkilökohtainen opetuksen järjestämistä koskeva suunnitelma), johon kirjataan myös ohjaukseen liittyvät tavoitteet ja toimenpiteet.

## OPPILASHUOLLON YHTEISTYÖN JÄRJESTÄMINEN OPPILAIDEN JA HEIDÄN HUOLTAJIENSA KANSSA

Yhteisöllinen IsoOhr on paikka oppilaiden ja vanhempien edustajan osallisuudelle. Vanhempia pyritään osallistamaan myös IsoOhr:ssä valmisteltavien teemojen käytännön toteutuksessa ja arvioinnissa. Vanhempainyhdistys valitsee vuosittain keskuudestaan yhteisölliseen IsoOhr:ään osallistujan. Oppilaiden osallisuus tapahtuu oppilaskunnan hallituksen kautta. Oppilashuoltotyöstä tiedotetaan sekä edustajien että koulun nettisivujen kautta.

Vanhemmat ovat osallisia yksilökohtaisen oppilashuoltoryhmän suunnittelusta lähtien. Osallisuutta tuetaan ryhmän keskusteluissa ja päätöksissä sekä toimenpiteiden käytännön toteutuksessa. Oppilashuollon periaatteista ja menettelytavoista tiedotetaan koulun nettisivuilla, Wilman kautta, vanhempainillassa sekä opetushenkilöstön kautta.

**Käytännön yhteistyömuotoja ovat:**

**koulun tasolla**

- avoimet ovet ja vanhempainillat

- vanhempainyhdistykset

- juhlat ja muut tapahtumat

- tiedotteet

**luokan tasolla**

- luokan vanhempainillat

- Wilma-viestittäminen ja muut tiedotteet

- luokan juhlat, retket ja tapahtumat

**henkilökohtaisella tasolla**

- keskustelut oppilaan ja/tai vanhempien kanssa (oppimiskeskustelut, huolen ilmaantuessa)

- henkilökohtaiset yhteydenotot soittamalla/sähköpostilla/ Wilmalla

- palaverit oppilashuoltohenkilöstön kanssa

- jatkuva palaute koulunkäynnin sujumisesta

Kodin ja koulun yhteistyö on erityisen tärkeää silloin, kun koulunkäynnissä ilmenee ongelmia ja oppilas tarvitsee erityistä tukea ja ohjausta. Tällöin tavoite on löytää yhdessä oppilaan kehitystä parhaiten tukevat toimet. Kodin ja koulun yhteistyötä tarvitaan yksittäisen oppilaan kasvun tukemisen lisäksi myös koulun yleisessä kehittämisessä. Yhteistyö koulun kanssa, vanhempainillat ja vanhempainyhdistystoiminta ovat väyliä, joiden kautta vanhemmat voivat olla vaikuttamassa koulun toiminnan arviointiin ja kehittämiseen.

## OPPILASHUOLTOSUUNNITELMAN TOTEUTUMINEN JA SEURAAMINEN

Lukuvuoden päätteeksi koulun henkilöstö ja oppilashuollon aktiivitoimijat arvioivat toimintaansa ja arvioinnin pohjalta tehdään arvioinnin suunnittelua tulevalle lukuvuodelle. Tuolloin arvioidaan oppilashuoltosuunnitelman toimivuutta ja tehdään siihen tarpeellisia muutoksia ja lisäyksiä. Lisäksi mietitään tarpeellisia painopistealueita seuraavalle lukuvuodelle. Arviointia voidaan toteuttaa keskustellen, kyselyiden tai muiden asiaan soveltuvien menetelmien avulla.

Keskeisistä tuloksista ja yhteisöllisen oppilashuollon teemojen toteutumisista tiedotetaan oppilaille, huoltajille, henkilöstölle sekä mukana oleville yhteistyötahoille koulun nettisivujen kautta sekä koulun sisäisen tiedottamisen kanavilla.